唐明苑

唐明苑係香港嘅一個居者有其屋屋苑，喺新界將軍澳唐明街15號，一共有3座樓，1999年入伙。呢個屋苑喺居者有其屋第十九期甲開賣，嗰時嘅開賣價介乎港幣$862,600 - $1,577,300。 設施 唐明苑有3座，分別係A座唐輝閣、B座唐煌閣、C座唐富閣。每座有40層，每層16個單位。 屋苑有一個兒童遊樂場，一個花園仔，另外，A座地下係管理處，B座地下係香港小童群益會樂緻幼稚園，C座地下就係基督教香港信義會將軍澳幼稚園。屋苑亦有一個停車場，車場天台以及地下都有康樂設施，例如籃球場和乒乓球桌。 鄰近設施 住宅： 將軍澳中心 尚德邨 廣明苑 彩明苑 富康花園 天晉 事件 2017年6月3號，朝早9點59分，一名71歲姓范男子由唐輝閣高處墮下，瞓喺大廈同花槽中間空地重傷昏迷，送院後死亡。 2017年12月10號，下午5點15分，一名15歲姓王女學生由唐煌閣高處墮下，當場死亡。 2018年1月，警方喺唐明苑一個單位拉咗個約15歲嘅少年，懷疑係毒品嘅收貨人。 2019年9月26號晚11點幾，社會運動期間，一個女仔喺唐明苑附近連儂牆被警察推埋牆，擦傷手送院。 參考資料